CELEX: 32010R1237
Language: lv
Date: 2010-12-15 00:00:00
Title: Eiropas Parlamenta un Padomes Regula (ES) Nr. 1237/2010 ( 2010. gada 15. decembris ), ar ko groza Padomes Regulu (EK) Nr. 2187/2005 attiecībā uz augstākas izmēra kategorijas zivju atlasīšanas aizliegumu un plekstes un akmeņplekstes zvejas ierobežojumiem Baltijas jūrā, Beltos un Zunda šaurumā

31.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 348/34
            
         EIROPAS PARLAMENTA UN PADOMES REGULA (ES) Nr. 1237/2010
   (2010. gada 15. decembris),
   ar ko groza Padomes Regulu (EK) Nr. 2187/2005 attiecībā uz augstākas izmēra kategorijas zivju atlasīšanas aizliegumu un plekstes un akmeņplekstes zvejas ierobežojumiem Baltijas jūrā, Beltos un Zunda šaurumā
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 2. punktu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar parasto likumdošanas procedūru (2),
   tā kā:
   
               (1)
            
            
               Padomes Regulā (EK) Nr. 2187/2005 (3) paredzēti īpaši tehniskie pasākumi zvejas resursu saglabāšanai Baltijas jūrā, Beltos un Zunda šaurumā un jo īpaši zvejas ierobežojumi attiecībā uz dažām zivju sugām, linuma acu izmēriem un apgabaliem.
            
         
               (2)
            
            
               Padomes Regulā (EK) Nr. 1226/2009 (2009. gada 20. novembris), ar ko 2010. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Baltijas jūrā (4), ietverti noteikumi par augstākas izmēra kategorijas zivju atlasīšanas aizliegumu – noteikumi par plekstes un akmeņplekstes zvejas ierobežojumiem.
            
         
               (3)
            
            
               Šis aizliegums un šie ierobežojumi ir tehniski un pastāvīgi pasākumi, kurus vairs nevajadzētu ietvert tiesiskajā regulējumā, ar ko nosaka ikgadējās zvejas iespējas. No 2011. gada janvāra tie tāpēc būtu jāiekļauj Regulā (EK) Nr. 2187/2005.
            
         
               (4)
            
            
               Pēc Lisabonas līguma stāšanās spēkā 2009. gada 1. decembrī termins “Kopiena”, kas lietots Regulas (EK) Nr. 2187/2005 normatīvajā daļā, būtu jāmaina.
            
         
               (5)
            
            
               Tādēļ attiecīgi būtu jāgroza Regula (EK) Nr. 2187/2005.
            
         
               (6)
            
            
               Lai nodrošinātu šajā regulā paredzēto pasākumu nepārtrauktu piemērošanu, tai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,
            
         IR PIEŅĒMUŠI ŠO REGULU.
   1. pants
   Regulu (EK) Nr. 2187/2005 ar šo groza šādi.
   
               1.
            
            
               Iekļauj šādu pantu:
               “15.a pants
               Augstākas izmēra kategorijas zivju atlasīšanas aizliegums
               Visas nozvejas, kurām piemēro kvotu un kuras gūtas zvejas darbībās, uzceļ uz kuģa un vēlāk izkrauj, ja vien tas nav pretrunā ar pienākumiem, kas paredzēti zivsaimniecības jomā pieņemtajās Savienības regulās, ar kurām nosaka tehniskos, kontroles un saglabāšanas pasākumus, un jo īpaši šajā regulā, Regulā (EK) Nr. 2371/2002 vai Padomes Regulā (EK) Nr. 1224/2009 (2009. gada 20. novembris), ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem. (5)
               
            
         
               2.
            
            
               Iekļauj šādu pantu:
               “18.a pants
               Plekstes un akmeņplekstes zvejas ierobežojumi
               1.   Aizliegts paturēt uz kuģa šādu sugu zivis, ja tās nozvejotas turpmāk minētajos ģeogrāfiskajos apgabalos un laikposmos.
               
                           Suga
                        
                        
                           Ģeogrāfiskais apgabals
                        
                        
                           Laikposms
                        
                     
                           Plekste (Platichthys flesus)
                        
                        
                           26., 27., 28. un 29. apakšrajons uz dienvidiem no 59° 30′ N
                        
                        
                           15. februāris-15. maijs
                        
                     
                           32. apakšrajons
                        
                        
                           15. februāris-31. maijs
                        
                     
                           Akmeņplekste (Psetta maxima)
                        
                        
                           25., 26. un 28. apakšrajons uz dienvidiem no 56° 50′ N
                        
                        
                           1. jūnijs-31. jūlijs
                        
                     2.   Atkāpjoties no 1. punkta, zvejā ar traļiem, dāņu vadiem vai tiem līdzīgiem zvejas rīkiem, kuru linuma acs izmērs ir vienāds ar vai lielāks par 105 mm, vai ar žaunu tīkliem, iepinējtīkliem vai vairāksienu tīkliem, kuru linuma acs izmērs ir vienāds ar vai lielāks par 100 mm, 1. punktā noteiktajos aizlieguma laikposmos drīkst paturēt uz kuģa un izkraut plekstes un akmeņplekstes piezvejas, kas nepārsniedz 10 % no kopējās uz kuģa paturētās un izkrautās nozvejas dzīvsvara.”
            
         
               3.
            
            
               Regulas 26. panta 1. un 2. punktā lietvārdu “Kopiena” vai atbilstīgu apzīmētāju aizstāj ar lietvārdu “Savienība” vai atbilstīgu apzīmētāju un veic jebkurus no šīs aizstāšanas izrietošus gramatiskus pielāgojumus.
            
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Strasbūrā, 2010. gada 15. decembrī
      
         
            Eiropas Parlamenta vārdā –
         
         
            priekšsēdētājs
         
         J. BUZEK
      
      
         
            Padomes vārdā –
         
         
            priekšsēdētājs
         
         O. CHASTEL
      
   
   
      (1)  2010. gada 15. septembra atzinums (Oficiālajā Vēstnesī vēl nav publicēts).
   
      (2)  Eiropas Parlamenta 2010. gada 23. novembra nostāja (Oficiālajā Vēstnesī vēl nav publicēta) un Padomes 2010. gada 6. decembra lēmums.
   
      (3)  OV L 349, 31.12.2005., 1. lpp.
   
      (4)  OV L 330, 16.12.2009., 1. lpp.
   
      (5)  OV L 343, 22.12.2009., 1. lpp.”